open-index/open-wikipedia-markdown huggingface dataset:
Hoofapostel

Die **Hoofapostel** is die hoogste amp in verskeie Christelike groepe, veral in sommige Apostoliese Kerke.

## Nuwe Apostoliese Kerk 
Die Hoofapostel is die hoogste amp in die Nuwe Apostoliese Kerk, en bestaan sedert 1896.

### Geskiedenis 
Die term  was ingestel deur Friedrich Krebs en dit kan vergelyk word met die Roomse Katolieke siening van die senioriteit wat die Apostel Petrus gehad het onder die Apostels.  Volgens die Nuwe Apostoliese Kerk was Petrus die eerste Hoofapostel.

*Voormalige Hoofapostels:*

### Funksie 
Die Hoofapostel lei die Nuwe Apostoliese Kerk.  Die Hoofapostel is die hoogste gesag ten opsigte van geloof.  Tesame met die Distriksapostels bepaal hy die beleid van die kerk.

Die Hoofapostel kan nuwe Apostels verordineer of ontslaan.

## Twelve Apostles Church in Christ 
In 1978 breek 'n groepie volgelinge onder Pakhati weg vanaf die Ou Apostoliese Kerk en stig the Twelve Apostles Church in Christ.  Pakhati neem die amp van Hoofapostel aan.  Na Pakhati se dood in 1994 word Dr. Caesar Nongqunga die Hoofapostel en President van die TACC.

In die TACC is die Hoofapostel in beheer van die kerk en word hy bygestaan deur die raad van 12 Apostels, waarvan hy deel is.

## Gronde vir die Hoofapostel 
Die leerstelling van die Hoofapostels is gegrond op Matteus 16: 18.

En Ek sê vir jou: Jy is Petrus, en op hierdie rots sal Ek my gemeente bou, en die doderyk sal dit nie oorweldig nie.
 Matteus 16: 18

Volgens die Nuwe Apostoliese Kerk, en die Twelve Apostels Church in Christ het Jesus Christus in hierdie teks Petrus aangestel as die eerste Hoofapostel.

## Kritiek 
Kritici is oortuig dat die amp van Hoofapostel nie in die Katoliek Apostoliese Kerk bestaan het nie.  Volgens Van der Vyver het die amp eers tot stand gekom in 1896 toe Friedrich Krebs dit vir die eerste keer beklee het.

Van Der Vyver noem ook vyf punte aan waarom die Hoofapostel nie in die Bybel genoem word nie
* Die woord of die begrip "stamapostel of "hoofapostel" kom nie in die Bybel voor nie.  Petrus het wel in sommige geleenthede die leiding geneem, maar nie altyd nie.
* Petrus se naam kom slegs twee keer voor in die laaste sestien hoofstukke van Handelinge.  In agtien van die boeke van die Nuwe Testament kom sy naam glad nie voor nie.  Hy kon dus nie 'n oorheersende rol gespeel het nie.
* Waar sy naam genoem word, word hy glad nie vereer of verheerlik nie.
* Petrus se geskrifte handel om Christus se verlossingswerk en nie oor Petrus self nie.
* Petrus was nie daarvan bewus dat hy 'n "hoofapostel" is nie, of dat hy aangewys is nie.  Ook word daar nie 'n opvolger aangewys nie. (Van Der Vyver: 20)

Verskeie skeurings het ook ontstaan met die totstandkoming van die Hoofapostel amp in die Nuwe Apostoliese Kerk, waarvan Carl George Klibbe in Suid-Afrika weggebreek het en die Ou Apostoliese Kerk gestig het.  Klibbe was glad nie gelukkig met die persoonlikheidskultus wat ontstaan het rondom die amp van hoofapostel nie.

## Verwysings 
* Van Der Vyver, I.W. So dwaal die Nuwe Apostoliese Kerk. 1982. Bybelkor. Kaapstad.
Rehoboth-basters

Die **Basters** (ook bekend as die **Rehoboth-Basters**, **Baasters** en **Rehobothers**) is ’n Afrikaanssprekende gemeenskap wat by Rehoboth, suid van Windhoek in Namibië, gebaseer is. Hulle is soortgelyk aan die Kleurling en Griekwagemeenskappe in Suid-Afrika

## Tradisionele leierskap 
Die eerste Kaptein was Hermanus van Wyk, die ‘Moses’ van die Bastervolk, wat die gemeenskap na Rehoboth gelei het vanuit Suid-Afrika. Hy was Kaptein tot en met sy dood in 1905. Na sy dood het die Basters Cornelius van Wyk gekies om hulle Kaptein te wees. Hy is egter nie amptelik erken deur die Duitse koloniale regering, of deur die Suid-Afrikaanse owerhede na hul oorname in 1915 nie.

duimnael|links|Die Basterraad in 1915, onder leiding van Cornelius van Wyk (middelste ry, tweede van links)

In 1976 het die Suid-Afrikaanse regering die ‘Wet op Rehoboth-selfregering’ goedgekeur en outonomie aan die Basters gegee. In 1979 is Kaptein Hans Diergaardt gekies in ooreenstemming met die regulasies van die 1976-wet. In 1999 is John McNab as Kaptein gekies. Sedert Februarie 2007 word die Basters deur die Kapteinsraad verteenwoordig by UNPO.

In Indonesië word die mense van gemengde Nederlandse herkoms ook Blaster genoem.

## Verwysings 
## Eksterne skakels 
*  Die Bastergemeenskap se webbladsy 
* Orizio, R. (2001) *Lost White Tribes*, Free Press, New York. 
* Omer-Cooper, J.D. (2006) *History of Southern Africa*, James Currey Ltd., Oxford.
Sam Shilowa

**Mbhazima (Sam) Shilowa**, was die premier van Gauteng van 15 Junie 1999 tot 29 September 2008. Hy het sy politieke loopbaan begin as vakbondleier, en was ook Sekretaris-Generaal van COSATU en 'n KODESA onderhandelaar vir die ANC. Shilowa is ook bekend vir sy steun aan die Gautrein-projek.

Shilowa het bedank as premier weens ongelukkigheid oor die manier hoe die ANC vir president Thabo Mbeki gedwing het om te bedank.
Nuusvoer

duimnael|regs|150px|Ikoon wat aandui dat 'n nuusvoer beskikbaar is.

'n **Nuusvoer** is 'n lys van artikels wat op 'n webbladsy geskep is, en wat mense wat nuuslesersagteware gebruik in staat stel om op hoogte te bly van watter webbladsye nuwe artikels op het sonder om die webbladsy herhaaldelik te moet besoek.  Moderne webprogamme skep gewoonlik outomaties 'n opgedateerde nuusvoer sodra 'n nuwe artikel geskryf is. 'n Nuusvoer word in die RSS- of Atomformaat geskep (of in albei). Hierdie XML-formate bevat die inligting wat nodig is vir nuuslesersagteware om aan te dui watter artikels is nuut, en wat die titel en inhoud van die nuwe artikel is. Die gebruiker kan gewoonlik die artikel direk in sy nuuslesersagteware lees.

## Nuuslesersagteware 
**Webgebaseer**
* Google Reader
* Bloglines

**In webblaaier**
* Mozilla Firefox
* Internet Explorer (slegs vanaf weergawe 7)
* Safari

**Vir Windows**
* Feedreader

**Vir GNOME** (Linux)
* Straw
* Liferea

**Vir KDE** (Linux)
* Akregator
Hotazel

**Hotazel** is 'n dorpie in die noordeooste van die Noord-Kaap, Suid-Afrika, 60&nbsp;km van Kuruman.

## Geskiedenis 
Reeds sedert die 1870's is vermoed dat daar groot neerslae mangaan, ystererts en asbes in die omgewing is. In die volgende 70 jaar het geoloë van die Britse, Kaapse en Suid-Afrikaanse regerings en privaat maatskappye die gebied verken. Teen die einde van die Tweede Wêreldoorlog is die ontsaglike rykdom in minerale bevestig en grootskaalse ontginning het eers in 1958 begin. Twee jaar later is die spoorlyn van Sishen na Hotazel verleng.

Die dorp het sy naam gekry toe twee landmeters die gebied uitgemeet het gedurende 1917. Hulle was Dirk Roos en J.W. Waldeck. Een aand na 'n warm dag het Roos in die hotel in sy stoel gaan sit en sy kaart voor hom oopgevou. Nadat hy die posisie na aan die Ga-Mogararivier gemerk het, het hy die plaas wat hy pas opgemeet het "Hot as hell" genoem. Hy het nie geweet dat hy op die rykste mangaanneerslag ter wêreld sit nie.

## Distrik 
Daar is mangaanmyne by Hotazel en by Black Rock. Mangaanmynbou is die belangrikste deel van die ekonomie.

## Sien ook 
* Gereformeerde kerk Duineveld
* Lys van dorpe in Suid-Afrika
* Brusiet

## Bron 
* Op Pad in Suid-Afrika. B.P.J. Erasmus. 1995.
Mosiuoa Lekota

**Mosiuoa Gerard Patrick Lekota** (13 Augustus 1948 - 4 Maart 2026) was 'n Suid-Afrikaanse politikus en voormalige lid van die African National Congress (ANC). Hy dien sedert 16 Desember 2008 as president van die Congress of the People (Cope). Hy was ook bekend as *Terror Lekota* as gevolg van die manier hoe hy sokker gespeel het. Hy was in die gevangenis op Robbeneiland weens sy politieke aktiwiteite tydens die apartheidsera.

Hy was premier van die Vrystaat na die 1994-algemene verkiesing tot in 1996, en was Minister van Verdediging van 1999 tot 25 September 2008, toe hy as minister bedank het nadat president Thabo Mbeki deur die ANC se Uitvoerende Bestuurskomitee gedwing is om te bedank.

## Aankondiging van 'n nuwe party 
Op 8 Oktober 2008 kondig Lekota aan dat die ANC-faksie wat lojaal teenoor Thabo Mbeki was hulle "skeipapiere" indien, wat aandui op 'n skeuring van die ANC en die stigting van 'n nuwe politieke beweging. Toe die aankondiging deurgevoer is, was dit die eerste groot skeuring in die ANC sedert die Pan Africanist Congress of Azania (PAC) in 1959 van die ANC afgestig het.

Die aankondiging was deur die ANC-leiers verwerp en as onbenullig afgemaak, terwyl die Suid-Afrikaanse Kommunisteparty heftig daarteen gekant was. Ongeag hiervan, is die aankondiging deur lede van opposisiepartye, insluitend Helen Zille van die Demokratiese Alliansie (DA) en Bantu Holomisa van die United Democratic Movement (UDM), verwelkom.

Op 14 Oktober 2008 skort die ANC beide Lekota en Mluleki George se lidmaatskap van die party op. Die Congress of the People is op 16 Desember 2008 gestig.

## Verwysings
COSATU

[duimnael|Hoofkantoor van die Congress of South African Trade Unions in [Braamfontein, Johannesburg]]
[duimnael|Protesoptog van COSATU in [Kaapstad teen staatsoorname onder president Jacob Zuma en die Gupta's op 27 September 2017]]

Die **Congress of South African Trade Unions** (**COSATU** of **Cosatu**) is 'n federasie van Suid-Afrikaanse vakbonde wat in 1985 gestig is na onderhandelinge tussen verskeie vakbonde en vakbondfederasies wat almal apartheid teengestaan het (soos FOSATU). COSATU het sowat 2 miljoen lede, en vorm 'n alliansie met die African National Congress (ANC) en die Suid-Afrikaanse Kommunistiese Party (SAKP).

## Eksterne skakels 
*  Amptelike webwerf
Woordsoort

'n **Woordsoort** is 'n taalkundige kategorisering van woorde.

Die verskillende woordsoorte is:

* Selfstandige naamwoord
** Versamelnaam
** Verkleiningswoord (of diminutief)
* Byvoeglike naamwoord
** Telwoord
* Werkwoord
* Bywoord
* Voornaamwoord
* Lidwoord
* Voorsetsel (of preposisie)
* Voegwoord
* Tussenwerpsel

## Ander onderwerpe wat met woorde te doen het 
*Etimologie
*Idiomatiese benamings vir mense
*Lettergreep
*Morfologie
*Samestelling
*Semantiek
**Sinoniem
**Antoniem
**Homofoon
**Homoniem

## Eksterne skakels 
*
Rangtelwoord

'n **Rangtelwoord** (ook: *ordinale*, mv: *ordinalia*) is 'n woord (telwoord) wat die rangvolgorde in 'n ry weergee.

:Voorbeelde: Eerste, tweede, derde,...

'n Rangtelwoord word gevorm deur *-de* of *-ste* agter 'n hooftelwoord te plaas. Uitsonderings hierop is:
*'n - *eerste*
*drie - *derde*
*eerste
*tweede
*derde
*vierde 
*vyfde

## Bepaalde en onbepaalde rangtelwoorde 
Rangtelwoorde kan onderverdeel word in bepaalde rangtelwoorde (die aantal is bekend) en onbepaald rangtelwoorde (die eksakte aantal is onbekend).

Geen rangtelwoord kan vanaf die onbepaalde hooftelwoord *beide* afgelei word nie. Die onbepaalde rangtelwoorde *middelste* en *laaste* het geen hooftelwoorde nie.

### Breuke 
By breukgetalle word hooftelwoorde gekombineerd met rangtelwoorde.
:Voorbeeld: "3/8" word gelees as "drie agtste"
::Hooftelwoord: drie
::Rangtelwoord: agtste

niemand bepaal spesifiek of dit -de of -ste is nie… dit is net so

## Eksterne skakels 
*
Moedertaal

'n **Moedertaal** (of T1) is 'n taal wat 'n persoon gedurende sy jeug sonder formele taalonderrig verwerf. Moedertaalsprekers het 'n kenmerkende intuïsie oor wat in hulle taal (al dan nie) gesê kan word.

Die vermoë om 'n taal sonder formele onderwys te verwerf verminder namate 'n persoon ouer word. In die moderne taalkunde word die begin van puberteit gesien as die einde van die sogenaamde *kritiese periode*, waarin moedertaalverwerwing nog moontlik is.

'n Taal wat nie as moedertaal gepraat word nie word meestal 'n tweede taal (T2) genoem. Met genoeg blootstelling tydens hul jeug kan sprekers 'n groot aantal T1's verwerf. Tweetaligheid en "meertaligheid" is die norm in groot dele van die wêreld. In westerse lande verdring die nasionale standaardtale meestal die streeksvariëteite, en neig die bevolking tot eentaligheid.

Die verwerwing van T2's is aansienlik moeiliker as die van T1's en algemene gebruik is noodsaaklik om T2's in stand te hou. Taalkundiges verwys na die 'verwerwing' van T1's, maar na die 'leer' of 'aanleer' van T2's.

Veral by T2's wat verwant is aan die moedertaal is die *passiewe* kennis, die verstaan, meestal beter as die *aktiewe* kennis van die taal. Selfs al kan iemand 'n T2 perfek en sonder moeite praat, kan daar nog dikwels gemerk word dat die spreker nie sy moedertaal praat nie vanweë die vreemde aksent.

Die bestudering van die eienskappe van moedertale (in teenstelling tot tweede tale) vorm die kern van die psigolinguistiek, soos in die Chomskiaanse taalkunde.

Internasionale Moedertaaldag word op 21 Februarie gevier.
MTV Gifhorn

** MTV Gifhorn ** is 'n sportklub uit Gifhorn in die deelstaat Neder-Sakse in Duitsland, veral bekend vir sy sokkerafdeling. Behalwe sokker, bied die klub ook 'n magdom ander sportsoorte aan, onder meer atletiek, vlugbal, basketbal, gimnastiek, kegelbal, judo, moderne dans, swem en handbal.

Die klub is in 1861 met die huidige naam gestig en die sokkerafdeling is in 1911 op die been gebring. In 1933 het die klub se sokkerafdeling ontbind, maar dis weer in 1949 heringestel.

Die klub se grootste prestasie was om die hoofrondte van die DFB-Pokal te bereik in 1978 en 1979.

## Onlangse ligaposisionering 
## Eksterne skakels 
* Amptelike klubwerf
Kortrijk

**Kortrijk** (Frans: ***Courtrai***) is 'n Vlaamse stad aan die Leie in die Belgiese provinsie Wes-Vlaandere met 'n oppervlak van 80,02 vierkante kilometer, sowat 75&nbsp;000 inwoners (2010) en 'n bevolkingsdigtheid van 924 inwoners per km². Saam met Lille (Rysel) en ander stede en gemeentes vorm Kortrijk die Frans-Belgiese metropolitaanse gebied met sowat 1,7 miljoen inwoners.

Kortryk is 'n belangrijk kommersiële sentrum in België en het een universiteit.

## Geskiedenis 
duimnael|links|Die Kortrykse begijnhof
Kortryk, wat in die Middeleeue vir sy gesofistikeerde lakennywerheid bekend staan, kry in 1190 stadstatus. 

Die sosiale spanninge tussen die koopmansgesinne en die gildes van die ambagsmanne verskerp tegelykertyd. Die maatskaplike krisis bereik 'n hoogtepunt deur die politieke alliansie tussen die stadsregering en die Franse koning Filips IV. In die Guldensporenslag van 11 Julie 1302 is duisende Franse soldate gedood.

## Besienswaardighede en vermaak 
* Stadhuis
* Et belfort
* Die Broeltorens 
* Artillerietoren
* Berg van Barmhartigheid
* Kortrykse Stadswaag
* Et Onze-Lieve-Vrouwehospitaal (1200-1204).
* Et Baggaertshof
* Die Groeningepoort en et Groeningemonument

* Et Sint-Elisabethbegijnhof
* Sint-Maartenskerk, (1300)
* Onze-Lieve-Vrouwekerk, met *Kruisoprichting* van Antoon Van Dyck.
* Die Gravekapel, mausoleum voor graaf van Vlaandere Lodewijk van Male. 
* Sint-Michielskerk
* Sint-Janskerk
* Groeningeabdij
* Sint-Niklaaskapel
* Sint-Elooiskerk
* Sint-Rochuskerk
* Sint-Elisabethkerk
* Sint-Antoniuskerk of *Toontjes kerk* met bedevaartplaats voor broeder Isidoor
* Damiaankerk
* K in Kortrijk

## Beelde 

Lêer:KortrijkBroeltorens.JPG|Broeltorens
Lêer:Kortrijk - Beguinage and Sint-Maartenskerk.jpg|begijnhof
Lêer:KortrijkPatria.JPG|Patria
Lêer:Kortrijk - Sint-Maartenskerk 2.jpg|Sint-Maartenskerk
Lêer:Kortrijk Beguinage 805.jpg|oude sentrum
Lêer:Graven van Vlaanderen.jpg|Gravekapel
Lêer:Kortrijk-Huis-Plein.jpg|
Lêer:KortrijkStadhuis.JPG|Stadhuis van Kortryk
Lêer:Kortrijk - Sint-Elooiskerk 2.jpg|Sint-Elooiskerk
Lêer:Kortrijk Sint-Antoniuskerk int -10.JPG|Sint-Antoniuskerk
Lêer:Stadswaag Kortrijk 2.jpg|Stadswaag en die Sint-Michielskerk

## Eksterne skakels 
*Stad Kortryk
Gewone jaar

'n **Gewone jaar** is 'n algemene tipe kalenderjaar wat 365 dae het en dus nie 'n skrikkeljaar is nie.

In die Gregoriaanse kalender is 303 van elke 400 jare gewone jare. Ter vergelyking, in die ouer Juliaanse kalender was 300 van elke 400 jare gewone jare gewees.

## Weke 
Gewone jare is 365 dae of 52 weke en een dag lank, wat meebring dat elke opeenvolgende jaar op 'n volgende weeksdag sal begin. So byvoorbeeld:
* 2001 was 'n gewone jaar wat op 'n Maandag begin het.
* 2002 was 'n gewone jaar wat op 'n Dinsdag begin het.
* 2003 was 'n gewone jaar wat op 'n Woensdag begin het.
* 2004 was 'n skrikkeljaar wat op 'n Vrydag begin het (let op, nie Donderdag nie).
* 2005 was 'n gewone jaar wat op 'n Saterdag begin het.
* 2006 was 'n gewone jaar wat op 'n Sondag begin het.
* 2007 was 'n gewone jaar wat op 'n Maandag begin het.
* 2008 was 'n skrikkeljaar wat op 'n Dinsdag begin het.
* 2009 was 'n gewone jaar wat op 'n Donderdag begin het.
* 2010 was 'n gewone jaar wat op 'n Vrydag begin het.
* 2011 was 'n gewone jaar wat op 'n Saterdag begin het.
* 2012 was 'n skrikkeljaar wat op 'n Sondag begin het.
* 2013 was 'n gewone jaar wat op 'n Dinsdag begin het.
* 2014 was 'n gewone jaar wat op 'n Woensdag begin het.
* 2015 is 'n gewone jaar wat op 'n Donderdag begin het.
* 2016 is 'n skrikkeljaar wat op 'n Vrydag begin.
* 2017 is 'n gewone jaar wat op 'n Sondag begin.
* 2018 is 'n gewone jaar wat op 'n Maandag begin.
* 2019 is 'n gewone jaar wat op 'n Dinsdag begin.
* 2020 is 'n skrikkeljaar wat op 'n Woensdag begin.
* 2021 is 'n gewone jaar wat op 'n Vrydag begin.
* 2022 is 'n gewone jaar wat op 'n Saterdag begin.
* 2023 is 'n gewone jaar wat op 'n Sondag begin.

## Maande 
'n Gewone jaar bestaan uit:
* Januarie met 31 dae.
* Februarie met 28 dae (in teenstelling met skrikkeljare).
* Maart met 31 dae.
* April met 30 dae.
* Mei met 31 dae.
* Junie met 30 dae.
* Julie met 31 dae.
* Augustus met 31 dae.
* September met 30 dae.
* Oktober met 31 dae.
* November met 30 dae.
* Desember met 31 dae.
Carl George Klibbe

**Carl George Klibbe** (24 Desember 1852 - 21 Mei 1931) was die stigter en apostel van die Nuwe Apostoliese Kerk in Suid-Afrika en later die Ou Apostoliese Kerk.

Klibbe word op 24 Desember 1852 in Ossecken, Pomerania gebore.  Hy tree in die huwelik met Christina Henriette Krause. Vier seuns (Friedrich, Herman George, Charles en John) en twee dogters (Amalie Hermine en Anne Wilhermine) is uit die huwelik gebore.

Hy word 'n Lutherse geestelike, waarna hy vanaf Duitsland na Skotland en toe na Australië verhuis.  In Australië kom hy in kontak met apostel H.F. Niemeyer van die Apostoliese Kerk.  Hy sluit by Niemeyer se kerk aan.  In 1889 word hy deur Niemeyer na Suid-Afrika as 'n evangelis gestuur. 

Klibbe se eerste poging om 'n gemeente te stig in Bellville en Worcester was onsuksesvol.  Hy stig wel die eerste Apostoliese gemeente in Southernwood, Oos-Londen.

Op 8 Julie 1893 word Klibbe deur Niemeyer verordineer as apostel vir die Apostoliese Kerk vir Afrika.

Klibbe neem die eerste verseëlingsdiens in Suid-Afrika in Woodstock waar.

Na 1908 begin Klibbe homself meer en meer onttrek van die kerk se leierskap in Duitsland wat die naam van die Nuwe Apostoliese Kerk dra.  In 1913 word Wilhelm Schlaphoff in sy plek as apostel aangestel en hy van sy pligte onthef deur die Hoofapostel van die Nuwe Apostoliese Kerk. 

In 1915 verklaar die Suid-Afrikaanse tak van die Nuwe Apostoliese Kerk onder Klibbe onafhanklikheid van die Duitse Kerk.  Die redes vir die onafhanklikheidsverklaring is die persoonlikheidskultus wat ontstaan het rondom Hermann Niehaus en die Hoofapostel-amp.  Klibbe was ook ontevrede omdat die profete-amp in Duitsland afgestel is.

Vanaf 1915 is daar in Suid-Afrika twee groepe met die naam Nuwe Apostoliese Kerk en dit lui tot 'n hofgeding wat later buite die hof geskik is.  

As deel van die ooreenkoms het Klibbe besluit dat sy groep die naam Ou Apostoliese Kerk van Afrika sal gebruik en Schlaphoff se groep sal die Nuwe Apostoliese Kerk wees.  

Klibbe sterf op 21 Mei 1931 en word vanuit die Regents Park gemeente van die Ou Apostoliese Kerk begrawe.  Hy word opgevolg deur C.F.W. Ninow, W. Campbell en E.F.W. Ninow.

## Verwysings
Tanya van Graan

**Tanya van Graan** (gebore 13 Desember 1983 in Nelspruit) is 'n Suid-Afrikaanse model en aktrise. Sy is as *Mejuffrou Augustus* vir die tydskrif FHM se 2006-kalender aangewys. Sy is ook in 2007 deur FHM bekroon as een van die 100 sexyste vroue ter wêreld. As akteur het sy opslae gemaak nadat sy in 'n naaktoneel in die rolprent *Starship Troopers* verskyn het. Sy het by AFDA in Johannesburg gestudeer.

## Filmografie 
* *Kofifi* (2004) as Karen 
* *Starship Troopers 3: Marauder* (2008) as sersant Sunday
* *Malan & Kie* (TV-reeks op SAUK2) (2008) as Chantelle
* *Binnelanders* (TV-reeks op kykNET) (2008) as Roxy
* *Death Race 3* (2013)

## Eksterne skakels 
*
Kuldīga

**Kuldīga** (Duits:*Goldingen*) is 'n dorp in die weste van Letland. Kuldīga se historiese stadsentrum is in 2023 deur Unesco as wêrelderfenisgebied gelys.

## Sien ook 
* Lys van Wêrelderfenisgebiede

## Eksterne skakels 
*  
*  Amptelike webwerf
*   Amptelike Unesco-bladsy
Martinair

duimnael|links|260px|Martinair Cargo Boeing 747-400F
**Martinair** is 'n Nederlandse lugredery wat op 24 Mei 1958 deur Martin Schröder en John Block onder die naam '''Martin's Air Charter** gestig is. In 1966 word die maatskappy na **Martinair Netherland''' herdoop.

Na 2006 het die passasiersvraag begin gedaal en Martinair het nie meer ekstra sitplekke benodig nie. Die daling het voortgeduur en na 53 jaar van die Nederlandse diens het Martinair al hulle passasiersdienste gestaak.

Julie 2014 is bekendgemaak dat Air France-KLM Martinair Cargo wil verkoop. Op die gebied van die vervoer van bederfbare produkte het Martinair 'n reputasie om hoog te hou. Die maatskappy is 'n groot karweier van snyblomme, vrugte en groente. Ander spesiale vrag word ook deur Martinair vervoer: motors, beeste, perde en noodlediging aan rampgebiede. Martinair het ook 'n netwerk opgebou vir aansluitende vrag. 

## Passasiersvervoer 
Martinair het ongeveer 3 miljoen passasiers per jaar, na ongeveer 50 bestemmings wêreldwyd, vervoer. In Europa was dit hoofsaaklik vakansievlugte na die gebiede rondom die Middellandse See. Martinair staak dit in November 2007 en vlieg daarna slegs passasiers na ver bestemmings in Noord-Amerika (Florida), Sentraal-Amerika (Meksiko) en die Karibiese gebied (onder andere die Dominikaanse Republiek, Kuba en die Nederlandse Antille). Hierdie dienste is ook op 27 Oktober 2008 gestaak en op 31 Oktober 2011 het die laaste Martinair passasiersvlug op Schiphol geland.

## Eksterne skakels 
* Martinair se amptelike webtuiste
Pous Nicolaas III

**Nicolaas III** was die 188ste pous van die Rooms-Katolieke Kerk van 1277 tot 1280 na 'n sedis vacatio van agt maande.

## Biografie 
**Pous Nicolaas III** is gebore as **Giovanni Gaetano Orsini** op 12 Desember 1216 in Rome, Italië die seun van Matteo Rosso Orsini en sy vrou Perna Gaetana.  Giovanni was 'n Romeinse adellike wat deur Pous Innocentius IV as kardinaal-deken van San Nicola in Carcere Tulliano aangestel is op 28 Mei 1244.  Pous Alexander IV maak hom beskermheer van die Franciskane en in 1262 benoem Pous Urbanus IV hom tot Inkwisiteur-Generaal.  Op 25 November  1277 volg hy Pous Johannes XXI op en regeer tot sy dood op 22 Augustus 1280.  Hy word opgevolg deur Pous Martinus IV.  
Die naam ‘Nicolaas’ beteken ' oorwinnaar oor/uit die volk'.

## Pontifikaat 
**Pous Nicolaas III** was 'n goeie politikus en hy versterk die pous se posisie in Italië aansienlik.  In Mei 1278 sluit hy 'n konkordaat met koning Rudolf I van Habsburg waardeur Romagna en die eksargaat van Ravenna onder die beheer van die pous gekom het.  Hy het ook 'n verbod geplaas op die aanstelling van buitelanders in die burgerlike bestuur van die stad Rome in die Romeinse grondwet van 18 Julie 1278.  Hy het sendelinge na Persië en China gestuur.

Op 14 Augustus 1279 vaardig hy die bul "Exiit qui seminat" uit waarin hy die kloosterreël van die Franciskane verduidelik.  Hiermee maak hy 'n einde aan die stryd in die kloosterorder oor die streng of los interpretasie van die reël.  Hy stel dit dat armoede 'n gemeenskaplike eerder as individuele saak is.

Hy het die Lateraanse paleis en die Vatikaan teen groot koste laat herstel.  Hy het ook vir hom 'n mooi vakansiehuis gebou in Soriano by Viterbo.

Pous Nicolaas staan bekend as 'n geleerde en 'n man van streng karakter.  Hy het egter sy reputasie geskaad deur prinsdomme vir sy nefies en ander familielede te probeer bekom.  Hy het ook drie van sy familielede as kardinale aangestel, onder andere Latino op 12 Maart 1278.  In die *Inferno* van Dante word hy weens simonie tot die hel veroordeel.  Nicolaas is in die "Inferno" kop eerste begrawe as die boonste van 'n hele stapel pouse.  Van sy voete, wat bo die grond uitsteek, kom rook.  Die posisie dui aan dat hy as die ergste simonis tot die tyd gereken is.  Die pous sê aan Dante dat Pous Clemens V dieselfde kan verwag omdat hy nog 'n groter simonis sou wees.

## Bibliografie
* Demski, Augustin (1903). Papst Nikolaus III. Schöningh, Münster.
* Duff, Eamon (2001). *Saints and Sinners: A History of the Popes*, Yale University Press. .
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Week

[duimnael|Skematiese vergelyking van die klassieke planete se ordening (gereël in 'n sirkel) en die volgorde van dae in 'n week wat 'n 7/3-heptagram binne die sirkel vorm. Buite is die weeksdae se simbole: [son (bo), maan (regs onder) en verdere langs die lyn tot Mars, Mercurius, Jupiter, Venus en Saturnus]]

'n **Week** is 'n periode van sewe (7) dae. Die eerste dag van die week in die Joodse, Christelike en Islamitiese kalender is Sondag, in ander stelsels (soos ISO 8601 en NEN 2772) val die eerste dag op 'n Maandag.

## Weeksdae 
duimnael|400px|Die eerste dag van die week wêreldwyd:
In die meeste tale het die weeksdae 'n naam; in sommige tale word die dae egter genommer. Laasgenoemde kan tot verwarring lei, omdat die telling nie in alle betrokkene tale met dieselfde dag van die week begin nie. Só is byvoorbeeld Dinsdag in Russies вторник (letterlik: "tweede dag") en in Portugees *terça-feira* (letterlik: "derde dag").

In Romaanse en Germaanse tale is die sewe dae van die week algemeen na gode en hemelliggame genoem.

## Eksterne skakels
Maand

[duimnael|links|Die maand [April word op 'n kalender uitgebeeld.]]
[duimnael|’n Animasie van die [Maan soos dit deur sy fases beweeg, soos in 2007 gesien. Dit gebeur binne omtrent 29,5 dae en dis waar die woord maand vandaan kom]]

'n **Maand** was oorspronklik gebaseer op die tyd wat die maan neem om 'n siklus van fases te voltooi. Die *kalender*- of *burgerlike maand* het vir praktiese redes 'n heelgetal aantal dae. Daarom kan die maande nie almal eweveel dae hê nie.

Met die Gregoriaanse kalender, en ander kalendersisteme wat op die sonjaar gebaseer is, is die lengte van die maand sodanig dat daar 12 maande in een jaar pas. Met sisteme wat op die maan gebaseer is, is die lengte van die maand sodanig dat dit sover moontlik met die sinodiese maand ooreenkom.

## Maande in die Westerse jaar 
Die Westerse jaar bestaan uit die volgende maande:

By die aanduiding van 'n tydsduur kan dit verwarrend wees omdat die lengte van 'n maand kan wissel van 28 tot 31 dae. 'n Stelling soos "2 maande en 20 dae" is darem onakkuraat in terme van aantal dae, tensy dit duidelik is op watter datum dié periode eindig. Bowendien kan "2 maande en 20 dae" plus "3 maande en 15 dae" byvoorbeeld "6 maande en 5 dae" wees, maar ook "6 maande en 4 dae". Selfs by 'n gegewe begindatum kan die uitkoms ook anders wees by verwisseling van die twee terme ("3 maande en 15 dae" plus "2 maande en 20 dae").

## Verwysings 
## Eksterne skakels
Saint-Guilhem-le-Désert

**Saint-Guilhem-le-Désert** (Oksitaans: **Sant Guilhèm dau Desèrt**) is 'n klein dorpie in die Franse département Hérault van die administratiewe gewes Languedoc-Roussillon met 'n oppervlakte van 38,64 vierkante kilometer en 250 inwoners (2007). Die bewoners word in Frans *les Sauta Rocs* genoem. Saint-Guilhem-le-Désert is deur die vereniging *Les Plus Beaux Villages de France* as een van die mooiste dorpe in Frankryk gelys.

Die Middeleeuse dorp, wat aan die Weg van Sint Jakobus, die geskiedkundige pelgrimsroete na Santiago de Compostela in Spanje, geleë is, staan veral bekend vir sy asemrowende ligging in die rotslandskap van uitlopers van die Cevennes-bergreeks. Die dorp lê sowat 50 kilometer noordwes van Montpellier in die nou vallei van die Gellonerivier by die ingang tot 'n reeks indrukwekkende ravyne soos dié van die Héraultrivier.
FHM

***FHM*** is 'n internasionale tydskrif wat maandeliks gepubliseer word. Die afkorting FHM staan vir *For Him Magazine*. Die Suid-Afrikaanse uitgawe van *FHM* word deur Uppercase Media uitgegee.

Die tydskrif se teikenmark is mans tussen 18 en 30 jaar. Hulle publiseer hoofsaaklik artikels oor:
* Rolprente
* Rekenaarspeletjies
* Musiek
* Motors
* Mode
* Die vroulike skoonheid
* Onderhoude, veral met modelle

## Eksterne skakels 
*  FHM se amptelike webwerf
X 2000

**X 2000** is die handelsmerk van 'n Sweedse hoëspoedtrein wat in 1990 deur die Sweedse spoorwegmaatskappy *Statens Järnvägar (SJ)* in gebruik geneem is. Sy huidige roetenetwerk strek van Stockholm tot Falun en Östersund in die noorde, Arvika, Uddevalla en Göteborg in die weste, en Malmö en die Deense hoofstad Kopenhagen in die suide. 

## Geskiedenis 
duimnael|regs|250px|'n X 2000-treinstel
Aangesien Swede met sy relatief lae bevolkingsdigtheid duidelik van Sentraal-Europa se digbevolkte lande verskil, is duur hoëspoedspoorlyne hier ekonomies nie vatbaar nie, terwyl die bou van só 'n hoëspoednetwerk in die bergagtige Sweedse landskap met sy talle heuwels ook in tegniese opsig baie koste-intensief sou wees. Die koste vir só 'n verbinding tussen die twee grootste stede in die land, Stockholm en Göteborg, is in die 1990's op sowat 9 miljard Sweedse kroon (SKR) beraam (rytuie ingesluit).

SJ het derhalwe besluit om 'n kanteltreinstel van die X2-reeks te gebruik wat in staat is om op die bestaande spoorweglyne hoër reissnelhede te bereik.

Tot in 1989 is twintig treinstelle bestel wat met lugreëling en radiotelefoon toegerus was. Die beplande maksimale reissnelheid was 200 kliometer per uur. Tien van die twintig treinstelle was bestem vir die roete tussen Stockholm en Göteborg, terwyl die res op die roetes tussen Stockholm en Malmö en tussen Stockholm en Östergötland sou ry. Die treinstelle is teen 'n koste van 100 miljoen SKR in ABB se Västerås-aanleg vervaardig. Vir hulle ontwikkeling is tot in die jaar 1989 twee miljard SKR bestee.

Die eerste gereelde treindiens tussen Stockholm en Göteborg is vanaf September 1990 bedryf. Die eerste reeks van twintig treinstelle is tot in die jaar 1994 in gebruik geneem. Die treine ry tans op verskillende roetes wat van Kopenhagen tot by Härnösand in Noord-Swede strek.

## Verwysings 
## Eksterne skakels 
* ''www.gautrain.co.za: Tilting trains - Sweden's X 2000 fleet''
VfV Borussia 06 Hildesheim

** VfV Borussia 06 Hildesheim ** is 'n sokkerklub uit Hildesheim in die deelstaat Neder-Sakse in Duitsland. Die huidige klub het op 1 Julie 2003 ontstaan met die samesmelting van die sokkerafdeling van *VfV Hildesheim* met die sokkerafdeling van *SV Borussia 06 Hildesheim*.

## Geskiedenis van die voorgangers 
### VfV Hildesheim
*VfV Hildesheim* het op 22 September 1945 ontstaan as die samesmelting van 18 klubs wat na die Tweede Wêreldoorlog deur die Geallieerdes ontbind is, naamlik *Arbeiter Turn- und Sportverein "Vorwärts" von 1895*, *Freie Turnerschaft Moritzberg von 1904*, *Fußballverein "Britania" von 1904*, *Fußballclub "Preußen" von 1907* (later as "Hildesheim 07" herdoop), *Freie Schwimmer von 1913*, *Freie Sportliche Vereinigung von 1918*, *Verein für Rasenspiele von 1920*, *Hildesheimer Sportverein von 1927*, *Turnklub von 1930*, *Radsportverein "Hildesia" von 1932*, *Sportverein "Jungborn"*, *Radfahrverein "Fahr Wohl"*, *Radfahrverein "Schwalbe"*, *Freie Kegler*, *Kraftsportverein "Frisch Auf"*, *Boxfreunde*, *Arbeiter-Kegler Ortsgruppe Hildesheim* en *Kanuklub "Möwe"*. 

*Hildesheim 07* het vir 13 seisoene op die hoogste vlak meegeding, onder andere 4 seisoene in die Gauliga Neder-Sakse, insluitend 1 seisoen (1944) as 'n tydelike samesmelting met *Rasen SV 06 Hildesheim* onder die naam *KSG RSV 06/SV 07 Hildesheim*. Die klub het vanaf 1958 tot met die stigting van die Bundesliga in 1963 op die hoogste vlak meegeding in die Oberliga Noord. Van die klub se beste prestasies is in die DFB-Pokal behaal, waar die halfeindstryd in die 1961/62-seisoen gehaal is en die kwarteindrondte die voorafgaande seisoen.

### SV Borussia 06 Hildesheim 
*SV Borussia 06 Hildesheim* se oudste voorganger was *FC Hildesheim von 1906*. In 1919 het die klub met *FC Himmelsthür 1912* saamgesmelt as *Rasensportverein 06 Hildesheim*. Hierdie klub het voor die Tweede Wêreldoorlog 7 seisoene op die hoogste vlak gespeel, onder andere 4 seisoene in die Gauliga Neder-Sakse, insluitend 1 seisoen (1944) as 'n tydelike samesmelting met *Hildesheim 07* onder die naam *KSG RSV 06/SV 07 Hildesheim*. In 1946 het die klub met *Reichsbahn SG* saamgesmelt om *RSV Borussia 06* te vorm. Die klub het aanvanklik na die oorlog in die *Amateurliga* op die derde vlak meegeding, maar hierna die kreeftegang gegaan. Ten tyde van die samesmelting was die klub al 'n hele paar seisoene in die *kreisliga* vasgevang.

## Onlangse ligaposisionering 
## Bronne 
*Hardy Grüne: *Legendäre Fußballvereine Norddeutschland* ().

## Eksterne skakels 
*The Abseits Guide to German Soccer
*Amptelike klubwerf
Pleknaamsveranderinge in Liberië

duimnael|regs|260px|Ligging van Liberië in Afrika.

Hier volg 'n lys van dorpe en stede in Liberië waarvan die name verander is:
*Cape Mesurado → Christopolis (1822) → Monrovia (1824)
*Vaitown → Tubmanburg
Pier Gerlofs Donia

duimnael|links|upright|Standbeeld van Grote Pier in Kimswerd, Friesland.
duimnael|links|upright|Skildery van Donia waar hy veg vir die vryheid van sy mense. Die skildery is getiteld: "*Dapperheid van Grote Pier*"
**Pier Gerlofs Donia** (Kimswerd, 1480 – Sneek, 28 Oktober 1520) was 'n Friese vryheidsvegter, volksheld, piraat en rebel. Hy was 'n enorme man en daar is gesê dat hy heelwat langer as 7 voet hoog gestaan het. Donia was hoofsaaklik bekend as vryheidsvegter vir die onafhanklikheid van Friesland (deesdae 'n provinsie van Nederland). Vanweë sy legendariese grootte en krag het hy ook die bynaam "Grote Pier" (Wes-Fries: *Grutte Pier*) gekry. Alhoewel niemand sy bestaan betwyfel nie, is die details van sy lewe in legende gehul.

## Verwysings 
## Eksterne skakels 
*  Volksverhaal oor die Grote Pier
Pleknaamsveranderinge in Ivoorkus

duimnael|regs|260px|Ligging van die Ivoorkus in Afrika.

Hier volg 'n lys van dorpe en stede in Ivoorkus waarvan die name verander is:
*N'Gokro → Yamoussoukro (~1965)
*Santo André → Sassandra
SC Victoria Hamburg

[duimnael| Victoria-stadion Hoheluft, [Hamburg]]

**SC Victoria Hamburg** is 'n sportklub uit die stadstaat Hamburg in Duitsland, veral bekend vir sy sokkerafdeling. Benewens sokker het die klub ook afdelings vir pluimbal, handbal, yshokkie, atletiek, tennis, tafeltennis ('n gesamentlike afdeling met *TSV 08 Eppendorf/Groß Borstel* bekend as *SG Victoria Eppendorf*), gimnastiek, Amerikaanse rugby (onder die naam *Hamburg Eagles*), bofbal (onder die naam *Wildcats*) en sagtebal (onder die naam *Oysters*).

## Geskiedenis 
Die klub het op 5 Mei 1895 ontstaan as *FC Victoria Hamburg* uit die jeugspanne *Cito* en *Excelsior* en was aanvanklik geaffilieer met Hamburger SV voordat dit 'n onafhanklike sokkerklub geword het in 1897. Die klub was 'n stigterslid van die DFB in Leipzig in 1901.

Die klub was in die vroeë 1900’s 'n krag in Duitse sokker en het in 1905 (verloor in die kwarteindrondte teen Dresdner SC), 1906 (verloor in die kwarteindrondte teen Union 92 Berlyn) en 1907 (verloor in die kwarteindrondte teen Berliner TuFC Viktoria 89) aan die uitspeelwedstryde om die Duitse titel deelgeneem nadat dit die Noord-Duitse titel gebuit het.

Die klub is op 10 Junie 1908 herdoop na *SC Victoria Hamburg*. In 1933 is Duitse sokker geherorganiseer onder impuls van die Derde Ryk in 16 eerstevlak Gauligas. *Victoria* het in 1934 na die Gauliga Nordmark gepromoveer en in 1943 die Gauliga Hamburg gewen. Die klub is egter in die uitspeelwedstryde om die Duitse titel in die eerste rondte deur Eintracht Braunschweig uitgeskakel.

Na die Tweede Wêreldoorlog het die klub in die *Stadtliga Hamburg* meegeding en in 1947 was hulle een van 4 Hamburgse klubs om by die Oberliga Noord op die hoogste vlak aan te sluit.

Hulle is egter na een seisoen gerelegeer, maar het in die 1950’s weer twee seisoene in die topliga deurgebring. Die klub het hierna nog nooit weer die hoogtes van vroeër bereik nie.

'n Ander prestasie van die klub was dat die vroue-handbalspan in 1930 die Duitse kampioenskap gewen het.

## Onlangse ligaposisionering 
## Eksterne skakels 
* The Abseits Guide to German Soccer
* Amptelike klubwerf
Kabinet van Jacob Zuma, Mei 2009

|-
| style="border-top: 1px solid #999" |  **Eerste Zuma-kabinet**180px|Jacob Zuma
|-
| style="border-top: 1px solid #999" | **President**:Jacob Zuma**Party**:*ANC*
|-
| style="border-top: 1px solid #999" | **Periode**:2009–2014Republiek van Suid-Afrika – Post-Apartheid
|}

**Die eerste kabinet van Jacob Zuma** soos saamgestel op 10 Mei 2009:

## Partyverteenwoordiging 
## Sien ook 
* Jacob Zuma
* Kabinet van Jacob Zuma, Mei 2014
* ANC
* Suid-Afrikaanse Kommunistiese Party

## Verwysings 
*  Ministers – portfolios
*  Ministers – Government leaders
Hydrocynus

**Hydrocynus** is 'n genus van visse wat aan die familie Alestidae behoort. Die genus sluit die bekende tiervisse in. Die naam beteken *waterhond*. Die visse in die genus is jagters en karnivore. Daar is vyf spesies wat tot die genus hoort en slegs een spesie kom in Suider-Afrika voor.

## Spesies 
duimnael|links|Van bo na onder: H. vittatus, H. tanzaniae, H. forskahlii, H. brevis en H. goliath.

* *Hydrocynus brevis*
* *Hydrocynus forskahlii*
* *Hydrocynus goliath*
* *Hydrocynus tanzaniae*
* *Hydrocynus vittatus* — tiervis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001.
Bapsfontein

**Bapsfontein** is 'n klein landelike dorpie noordoos van Tembisa, in die Gautengprovinsie van Suid-Afrika.

Bapsfontein lê in Ekurhuleni en in die Elandsvlei Bewaringsgebied. Die gebied is bekend vir sy verskeidenheid voëls en is direk op die internasionale voëlroete. Die omliggende gebiede word saamgestel uit ongerepte grasvelde en baie panne is in die omgewing te vinde. Vleilande word beskerm in hierdie gebied. Bapsfontein vorm deel van die opvangsgebied vir baie noodsaaklike riviere en damme.

Bapsfontein is ongeveer 16&nbsp;km noordoos van Kempton Park en ongeveer 25&nbsp;km van Benoni. Dit is gesoneer as 'n landbou-area, met 'n klein buitestedelike dorp. Nest Park val binne die Bapsfonteingrens. Nest Park bestaan uit ongeveer 255 klein plase en is 'n klein dorpie met vriendelike inwoners. Lewe in die dorp is baie vreedsaam, maar ook baie aktief, en daar is potjiekoskompetisies, tuinlope en ander gemeenskapsgebeure dwarsdeur die jaar.

## Sien ook 
* Lys van dorpe in Suid-Afrika

## Verwysings
Shine4

**Shine4** was 'n Suid-Afrikaanse musiekgroep wat in Januarie 2001 gestig is. Hulle is bekend is vir snitte soos ''Mama ek wil 'n man hê*, *Perfekte Wêreld* en *Ramaja'' (oorspronklik deur Glenys Lynne).

Na sewe jaar en drie albums het Shine 4 in 2008 aangekondig dat hulle gaan ontbind. Om hul loopbaan mee af te sluit, het hulle 'n versamelalbum van hul grootste treffers getiteld *Sien Jou Weer (Grootste Hits)* vrygestel.

Die groep het bestaan het uit vier jong dames, naamlik: Desir&egrave;e Underwood, Jill Middlekop, Marlese Kapp en Liesl Kriel.

## Diskografie 
### Ateljeealbums 
* 2001: *Begin*
* 2005: *Perfekte wêreld*
* 2007: *So elektries*

### Versamelalbums 
* 2008: *Grootste hits (sien jou weer)*
* 2010: *Perfekte wêreld / so elektries* 2CD

### DVD's 
* 2007: Shine 4 - Die Grootste Treffers (DVD)

## Sien ook 
* Lys van Suid-Afrikaanse musiekgroepe

## Eksterne skakels 
* Shine4 se amptelike webwerf
Maun

**Maun** is die 5de grootste stad in Botswana. Die stad is ook die hoofstad en grootste stad van die Noord-Wes distrik. Maun word gesien as die *toerisme hoofstad van Botswana* en die Maun Internasionale Lughawe is nabygeleë.
Amerikas

**Die Amerikas**

200px|Ligging van die Amerikas op 'n wêreldkaart

Die **Amerikas** is 'n reuse landmassa in die westelike halfrond wat oos van die Stille Oseaan en wes van die Atlantiese Oseaan lê. Amerika is onderverdeel in Noord-Amerika, Sentraal-Amerika en Suid-Amerika.

Die naam Amerika is afgelei van die Italiaanse ontdekkingsreisiger Amerigo Vespucci (1454-1512). 'n Wêreldkaart wat in 1507 deur Martin Waldseemüller gepubliseer is, is die vroegste publikasie bekend waarin dié naam gebruik is.

Die term *Amerika* en *Amerikaners* word gebruik om net na die Verenigde State van Amerika en sy inwoners te verwys. Noord-, Sentraal- en Suid-Amerika het gesamentlik ongeveer 1&nbsp;091&nbsp;000&nbsp;000 inwoners.

## Verwysings
AFC Ajax

**AFC Ajax** of **Ajax** is 'n sokkerklub in Amsterdam, Nederland. AFC is 'n afkorting vir *Amsterdamsche Football Club*. Die klub is op 18 Maart 1900 gestig.

duimnael|links|Ajax se elftal van 2011.
Ajax is (in 2018) die rekordkampioen van Nederland. Die klub het 36 keer die Nederlands kampioenskap gewen.

Die Suid-Afrikaanse sokkerklub Ajax Kaapstad het 'n band met hierdie Nederlandse klub.

## Bronnelys 
* Dylan O’Connell: *The Ajax Way: How One Football Club Defines the Modern Game.* Pitch Publishing, Chichester 2024, .
* David Winner: *Brilliant Orange: The Neurotic Genius of Dutch Football.* Bloomsbury Publishing, London 2001. .

## Eksterne skakels 
*  Amptelike webtuiste
Anglo-Afrikane

**Anglo-Afrikane** is die deel van die Suid-Afrikaanse bevolking wat afstam van die Britse kolonialiste. Hulle woon naas Suid-Afrika ook in lande soos Namibië, Zambië, Zimbabwe en enkele omliggende lande.

Nadat die Britte in die begin van die negentiende eeu die Kaapkolonie van die Nederlanders verower het migreer Engelse kolonialiste op groot skaal na Afrika. In die proses kom hulle in konflik met die Boere (destyds die benaming vir Afrikaners, die nasate van Nederlandse kolonialiste) en die inheemse Suid-Afrikane (soos die Zoeloes).

Die Anglo-Afrikane vestig hulself ook in ander Britse kolonies soos Botswana (destyds Betsjoeanaland), Rhodesië, Basoetoland en Swaziland.

Suid-Afrikaanse Engels het 'n groot invloed op die Bantoetale, Nederlands en Maleis gehad.

## Verwysings
Sun Microsystems

duimnael|180px|'n SunRay werkstasie.

**Sun Microsystems** was 'n rekenaarmaatskappy wat wêreldwyd sake gedoen het. Hulle hoofkantoor was in Santa Clara, Kalifornië, VSA geleë. Hulle was op 'n stadium een van die grootste rekenaarmaatskappye ter wêreld. In 2007 het Sun 33&nbsp;900 werknemers gehad wat oor 170 lande werksaam was. Op 20 April 2009 het Sun Microsystems aangekondig dat hulle ingestem het dat Oracle hulle uitkoop.

Sun Microsystems het ook kantore in Suid-Afrika gehad, vanwaar ondersteuning gebied en opleiding verskaf is om mense in staat te stel om die maatskappy se produkte te kon gebruik.

## Geskiedenis 
Op 12 Februarie 1982 stig Vinod Khosla, Andy Bechtolsheim en Scott McNealy die Sun Microsystems maatskappy. Die maatskappy se naam is afgelei van *Stanford University Network*, waar die stigterslede gestudeer het. Die maatskappy se leuse is "die netwerk is die rekenaar". Vanaf die begin af het hulle ten doel gehad om rekenaars in netwerke met mekaar te laat saamwerk.

## Hardeware 
Sun vervaardig die SPARC-rekenaarverwerker en ook stelsels wat die verwerkers gebruik. Naas SPARC gebruik hulle ook verwerkers van AMD en Intel.

## Sagteware 
Sun se bedryfstelsel is Solaris. Die bedryfstelsel se bronkode word onder die naam OpenSolaris beskikbaar gestel.

Die maatskappy is ook bekend vir hulle platform onafhanklike Java ontwikkelingstaal.

Sun besit ook 'n kantoorpakket genaamd StarOffice (en die gratis variant OpenOffice.org). Onlangs het Sun ook die oopbron MySQL-databasisbestuurstelsel oorgekoop.

## Lêersisteme 
Sun het die Network File System (NFS), wat op meeste Unix en Linux stelsels beskikbaar is, ontwerp. Meer onlangs het hulle ook die Zettabyte File System (ZFS) vrygestel.

## Verwysings 
## Eksterne skakels 
*  SUN Microsystems se amptelike webwerf
*  Die OpenSolaris webwerf
Klaas-Jan Huntelaar

**Dirk Jan Klaas Huntelaar** (gebore 12 Augustus 1983), professioneel bekend as **Klaas-Jan Huntelaar**, is ’n Nederlandse voormalige professionele sokkerspeler wat as ’n doelskieter (aanvaller) gespeel het.

Huntelaar het vir PSV, De Graafschap, AGOVV Apeldoorn, Heerenveen, Ajax, Real Madrid en AC Milan gespeel voordat hy in Augustus 2010 by Schalke 04 aangesluit het. Hy was die klub se topskieter in die 2011–12 Bundesliga-seisoen met 29 doele in die liga. Huntelaar is ook Schalke se tweede hoogste doelskieter van alle tye, agter Klaus Fischer.

Huntelaar is in 2006 aangewys as Nederlandse Sokker Talent van die Jaar en Ajax Speler van die Jaar. Hy was deel van die Nederlandse span wat die 2006 UEFA Onder-21 Kampioenskap gewen het, waar hy die toernooi se topskieter was en as Speler van die Toernooi aangewys is. Hy is ook as een van twee aanvallers ingesluit in die UEFA Span van die Toernooi. Hy is die topskieter van alle tye vir Nederland se onder-21 nasionale span, met 18 doele in 23 wedstryde. 

Huntelaar het op 16 Augustus 2006 sy debuut vir die Nederlandse nasionale senior span gemaak in ’n vriendskaplike wedstryd teen Ierland, waarin hy twee doele aangeteken en twee doele voorberei het. Tydens die Europese Kampioenskap in 2008 het hy net een keer gespeel – teen Roemenië – waar hy ook ’n doel aangeteken het. Hy was deel van die span wat vir die 2010 Wêreldbeker in Suid-Afrika gekwalifiseer het. Hoewel Van Persie bo hom verkies is, het Huntelaar in twee groepewedstryde kort verskynings gemaak en in die wedstryd teen Kameroen ’n doel aangeteken. Nederland het uiteindelik die eindstryd gehaal, maar verloor teen Spanje in ekstra tyd.

In die Europese Kampioenskap van 2012 het hy slegs in die laaste wedstryd teen Portugal gespeel. Nederland is in die groepsfase uitgeskakel en daar was gerugte van onmin binne die span.

Huntelaar was deel van die Nederlandse groep vir die 2014 Wêreldbeker in Brasilië. Hy het in die wedstryd teen Meksiko as plaasvervanger ingestap en die wen-doel in die 94ste minuut met ’n strafskop aangeteken. In 2015 het hy twee doele teen die VSA aangeteken en Patrick Kluivert verbygesteek as Nederland se tweede hoogste doelskieter, agter Robin van Persie.

## Verwysings 
## Eksterne skakels 
* Klaas-Jan Huntelaar se amptelike webwerf
Lobatse

**Lobatse** is 'n dorp in Suid-Botswana. Die dorp is 70&nbsp;km suid van die hoofstad, Gaborone. In 1966, is Lobatse voorgestel as die hoofstad van Botswana, maar 'n nuwe hoofstad (Gaborone) is gebou.

duimnael|center|400px|Lobatse van die weste.
Ghanzi

**Ghanzi** is 'n dorp in die Kalahariwoestyn, in die weste van Botswana. Die dorp is ook die hoofstad van die Ghanzi distrik. Ghanzi word beskou as die *hoofstad van die Kalahari*. Daar is tans baie Suid-Afrikaanse boere wat in hierdie omgewing boer. Die eerste Afrikaner in Ghanzi was Hendrik van Zyl in 1870.

## Sien ook 
* Gereformeerde Kerke in Namibië

duimnael|senter|400px|Ghanzi se hoofstraat.
Kasane

**Kasane** is 'n dorpie in die noordooste van Botswana langs die Choberivier. Kasane is bekend as die dorp waar vier lande – Botswana, Namibië, Zambië en Zimbabwe aangrensend is en die Kasane Lughawe is nabygeleë. Die dorp se bevolking was 7&nbsp;933 in 2001, maar die bevolking het teen 2008 gegroei tot 10&nbsp;523 (baie inwoners is nou van Zimbabwe afkomstig).

duimnael|links|300px|'n Toeriste-oord in Kasane, Botswana
Kanye

**Kanye** is 'n stad in Suid-Botswana. Die stad is ook die hoofstad van die Suid distrik.

## Eksterne skakels